|  |  |
| --- | --- |
| Studienævn for Litteraturvidenskab og  Kulturstudier | |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 6. juni 2018 kl. 13.15-15.00 |
| **Sted:** | Romeo |
| **Deltagere:** | Søren Frank (SF), Karen Hvidtfeldt (KH), Anna Klara Bom (AB), Adam Poulsen (AP), Olga Alexandrovna Thieme (OT), Sofie Krogh Garsdal (SG, Simon Emil Stokholm Madsen (SE), Emil Anthonsen-Rahbek (EA), Signe Østergaard Christensen (SØ) |
| **Afbud fra:** | Sten Pultz Moslund (SM), Zarine Schmidt (ZS), Jeanet Dal (JD) |
| **Referent:** | Ingelise Nielsen (IN) |
|  |  |

Studienævnsformanden bød velkommen til de nye medlemmer af studienævnet:

Zarine Schmidt og Emil Anthonsen-Rahbek.

Studienævnets medlemmer præsenterede sig.

**Dagsorden**

|  |  |
| --- | --- |
| 1. **Godkendelse af dagsorden**   Dagsordenen blev godkendt. |  |
| 1. **Til orientering: Godkendt referat fra studienævnsmødet den 11. april 2018**   Referatet blev taget til efterretning.   1. **Meddelelser**    1. *Studienævnsformand*  * SF orienterede om det nye sprogtalentprogram, som humaniorastuderende kan søge fra efteråret 2018. Programmet er tiltænkt studerende, som har et fagligt overskud og dermed luft til at fordybe sig udover det ordinære studium. Underviserne opfordres til at gøre opmærksom på muligheden. * SF mindede om, at det er muligt at søge midler til udvikling af E-læringsprojekter. * Fakultetet har spurgt uddannelserne, om de vil deltage i en promovering af muligheden for studere på tompladsordningen. Både Kulturstudier og Litteraturvidenskab har sagt ja, og det kan betyde, at der vil optræde flere studerende ”udefra” på holdene. * SF sagde tillykke til KH, som har modtaget en FKK-bevilling på over 5 millioner kroner. * Både studerende fra Kulturstudier og Litteraturvidenskab har indstillet en underviser til årets undervisningspris. SF takkede de studerende for deres indsats.   1. *Studieleder Litteraturvidenskab* * Den 16. april 2018 har Litteraturvidenskab afholdt en karrierereception. Det var et vellykket arrangement. Fakultetet filmede, og klip fra denne film vil muligvis finde vej til hjemmesiden. * Litteraturvidenskab er i gang med at ansætte en ekstra instruktor. Der er også ansat en studiegruppefacilitator. Endelig har vi fået bevilliget ekstra timer til feedback. * Fakultetet har pålagt os at have en intern censor ved den mundtlige eksamen i Litteratur- og kulturhistorie på bacheloruddannelsen. Dette er nu tilføjet i studieordningen og de interne censorer er udpeget.   1. *Studieleder Kulturstudier* * Kulturstudier har også fået tildelt ekstra midler til feedback, men ikke så meget som ansøgt. Reduktionen er begrundet med dimensioneringen til 30 studerende. KH følger op på det, når det faktiske studenteroptag er kendt. * Der er modtaget ca. 80 ansøgninger om optagelse, og der tilbudt plads til 48 studerende. Det betyder, at der er kvalificerede ansøgere, som ikke bliver optaget. Næsten alle optagne er 1. prioritetsansøgere. * Der er den 1. juni indkommet mange specialer, og AB orienterede om, at bedømmerne er blevet bedt om at taste resultaterne senest den 27. juni. AB mente, at det er problematisk, at der ikke gives fire uger. SØ oplyste om, at det skyldes, at kandidatafslutningen allerede er planlagt til den 3. juli, og de studerende skal inden tilmeldingen til arrangementet have mulighed for at finde ud af, om de er bestået.   1. *De studerende* * Ingen meddelelser   1. *Andre* * AP orienterede om, at der på seneste møde i institutrådet blev diskuteret de strategiske satsningsområder, bl.a. optagelseskriterierne. AP havde til inspiration fortalt, at Litteraturvidenskab ved det testbaserede optag bl.a. havde præsenteret de studerende for et stykke fagtekst. Man havde også diskuteret om skriftlighed skulle være et satsningsområde. Når arbejdet med dette er færdigt, vil der blive sendt et notat til studienævnene. * AP kunne også orientere om, at der bliver opslået et litteraturprofessorat. Opslaget vil blive bredt og forventningen er, at det vil tiltrække mange både interne og eksterne ansøgere. * SØ fortalte om og demonstrerede den nye visningen af studieordningen. På hjemmesiden skal man nu tilgå studieordningen i en fold-ud visning, som skulle være mere overskuelig, men som også kræver lidt tilvænning.  1. **Merit og dispensationsansøgninger**   Se det lukkede referat.   1. **Sager til behandling eksamen**   Intet at behandle   1. **Sager til behandling studieordninger**   Intet at behandle   1. **Sager til behandling kvalitetspolitikken** 2. *Anerkendte ekstracurriculære aktiviteter*   SF orienterede om SDU’s talentprogram, hvor der kort fortalt er mulighed for at få anerkendelse på tre områder: 1) ved ekstraordinært gode karakterer, 2) ved at deltage i talentprogrammer og 3) ved ekstracurriculære aktiviteteter. Undervisere tilskyndes stadig til at indstille studerende ved 1) og 3).  Fakultetet har bedt det sammenlagte studienævn om at godkende en fælles liste af ekstracurriculære aktiviteter. Studienævnet besluttede at udelade nogle punkter fra den godkendte liste fra studienævn for Litteraturvidenskab, som set i lyset af det samlede talentprogram virkede redundante, **hvorefter nævnet godkendte en fælles liste**.   1. *Ændringer af adgangskrav eller udvælgelseskriterier*   Kulturstudier har ingen ændringer i udvælgelseskriterierne til kandidatoptaget. Litteraturvidenskab ændrer udvælgelseskriterierne en lille smule, da man har valgt at reducere kriterierne til to: karaktergennemsnittet fra den adgangsgivende bacheloruddannelse og en motiveret ansøgning. De to kriterier vægter lige.  **Studienævnet godkendte dette**.   1. *LIT: Dimittendundersøgelse 2018*   **Studienævnet diskuterede undersøgelsen**, som i øvrigt har en fin svarprocent på 50%. Nævnet mente, at undersøgelsen viste, at der var sket en mentalitetsændring blandt de studerende igennem de sidste fire år, hvor der nu er mere fokus og bevidsthed om, at man skal forberede sig på at komme ud på arbejdsmarkedet, hvorfor flere kommer før i arbejde. **Mange af de ting, som de studerende efterspørger, er nu implementeret, så der ikke umiddelbart basis for at foretage yderligere ændringer.**   1. *Studiestartsundersøgelse for kandidatuddannelserne*   Svarprocenten er lav og undersøgelsen er svær at navigere i. **Studienævnet mangler** en vejledning og en forklaring på, hvordan man skal arbejde med undersøgelsen. Det er tilsyneladende heller ikke muligt at sammenligne med tidligere års studiestartsundersøgelser.   1. *Er siderne for indskrevne studerende opdaterede?*   OT efterspurgte, at oplysninger om studiestart blev tilgængelig så tidligt som muligt både på siderne rettet mod indskrevne og potentielle studerende. SØ vil undersøge mulighederne.  **Studienævnet besluttede** at tage punktet op igen på næste møde, hvor man vil afsætte tid til at gå siderne igennem.   1. *Diskussion af censorberetninger*   **Studienævnet diskuterede** Kulturstudiers censorformandsberetning. Der har været afholdt et møde med censorerne, hvor ansvarsfordelingen i forbindelse med den kommende eksamenstermin blev diskuteret. Litteraturvidenskab har ikke modtaget censorformandsberetning endnu.   1. **Sager til behandling undervisning** 2. *Evalueringsskema Kulturstudier*   Studienævnets medlemmer var **meget tilfredse** med Kulturstudiers nyudviklede skema. Desværre er skemaet kommet så sent, at man i dette semester ikke når at slutevaluere.  **Litteraturvidenskab overvejer** at ændre i sit evalueringsskema, så det indeholder flere kvantificerbare spørgsmål. Mange studerende er evalueringstrætte, og det kan måske hjælpe, hvis skemaet indeholder flere spørgsmål, hvor man bare kan krydse af.   1. *Slutevaluering KUL og LIT*   **Kulturstudier slutevaluere ikke** i dette semester, se ovenstående.  SF oplyser, at der **ikke** ved Litteraturvidenskabs mundtlige slutevalueringer **er fremkommet noget**, som kan have studienævnets interesse.   1. **Andre sager til behandling** 2. *Rejselegatet ”Rejsekammeraten”*   **Rejselegatet har været tilgængeligt** på Litteraturvidenskabs facebook-side siden april, og SØ sørger for et genopslag. Opslaget er ligeledes delt på Kultur og Formidlings side.  SØ orienterede om, at Blackboard fremover vil komme til at indeholde en feature, hvor man målrettet kan kommunikere med årgangene. Det ville være naturligt at supplere med et opslag her, hvis man skal informere de studerende.   1. *Indstilling af ny næstformand*   **Der var ikke en kandidat**, og studienævnet udsatte punktet til første møde efter sommerferien.   1. **Eventuelt**   Intet under eventuelt. |  |